
Narva kalmistute kasutamise eeskirja eelnõu juurde

23.02.2011.a. Riigikogu võttis vastu Kalmistuseaduse, mis jõustus 01.01.2012.a. Kalmistuseaduse § 7 kehtestab kaalutlusnorme, mille kohaselt kohaliku omavalitsuse volikogu on õiguspädev ja kohustatud kehtestama kalmistu kasutamise eeskirjad. 

Eeskirjade eesmärgiks on kehtestada hauaplatsi kasutusse andmise tingimused ja kord, hauaplatsi kasutamise tähtaeg ning selle pikendamise tingimused ja kord, samuti kasutamisõiguse ennetähtaegse lõpetamise tingimused ja kord, matmise kord, kalmistu tööaeg, kalmistu heakorra nõuded, hauaplatsi hooldamise nõuded ja kord, hooldamata hauaplatsi arvelevõtmise ja taaskasutusse andmise kord, hauatähise ja piirde paigaldamise, eemaldamise ja ümberpaigaldamise kord, urni kolumbaariumisse (ehitis või selle osa tuhaurnide ja tuha hoidmiseks) paigutamise kord, muud kalmistu tegevuse korraldamisega seotud asjaolud.

Narva linna haldusterritooriumil on olemas mitmed ajaloolised kalmistud. Osa nendest on memoriaalses seisus (nt. Soome-Saksa Sõjakalmistu), teistel kalmistutel teostatakse matmisi ainult olemasolevate matmispaikade juurde (sugulaste matused). Seoses sellega, et Narva linna elanikel tekkivad raskused Riigiküla kalmistu (asukohaga: Vaivarva vald) kasutamisega, võib eeldada, et Narva linnal tekkib vajadus korraldada uute matmiskohtade avamine linna haldusterritooriumil selle eesmärgiga, et tagada Narva linna elanike matmine. 
Lähtudes eeltoodust ja võttes aluseks Kalmistuseaduse § 7 tuleb kehtestada Narva linna kalmistute eeskiri.

